Eesti Anestesioloogide Selts

**EAS JUHATUSE KOOSOLEKU PROTOKOLL**

Mäo 19. november 2020

Juhatas Juri Karjagin

Protokollis Veronika Reinhard (veebi vahendusel)

Võtsid osa: Raido Paasma, Kadri Tamme, Tuuli Metsvaht, Hans-Erik Ehrlich, Kerli Vijar, residentide esindajana Fred Värsi (veebi vahendusel)

Päevakord:

1. Pädevus
2. Talveseminar, üldkoosolek, koolitustoetused
3. 13.11.2020 veebiseminari muljed
4. Uue veebilehe valmimine
5. TISS skoor
6. Varia
7. **Päevakorrapunkt**

**Kuulati:** Pädevuse taotlemiseks esitati kaks avaldust. Retsensendid andsid ülevaate pädevustest.

**Otsustati:** Anda pädevus 5 aastaks Rein Kiislerile ja Sergei Krutšinskile.

1. **Päevakorrapunkt**

**Arutati:** Seoses laialdase COVID-19 levikuga arutati talveseminari ja üldkoosoleku korraldamise võimalusi. Arutelul olid nii ürituste jaanuarist kaugemale lükkamine kui veebi teel korraldamine. Üldkoosolekul hääletamisena arutleti nii digihääletuse Eesti Arstide Liidu platvorimil võib olla võimalik kasutada ka muid platvorme. Samas arutati, et õigus valida peab olema ka inimestel, kes on totaalselt e-võimetud. Hääletuskastiga mööda Eestit sõitmine on ka võimalus. Probleemiks on, et hetkel ei ole meil totaalset e-hääletust reglemendis ette nähtud, selleks on vaja kõigepealt korraldada üldkoosolek, et kinnitada e-hääletamise võimalus valimiste korraldamiseks järgmisel üldkoosolekul.

Hetkel on Balti regionaalanesteesia kongressiks broneeritud Pärnu Spa Estonia konverentsikeskus (7.-8.5.2021), üks võimalus oleks siis seda hoopis kasutada Seltsi üldkoosoleku korraldamiseks.

Juri: Kinnitame hääletuskorra detsembris üldkoosolekul avaliku hääletusega. Jaanuaris toimuvad valimised. Majandusaasta aruanne ning hääletustulemused tuleks kinnitada pärast valimist mingis keskkonnas. Raido: Oluline on, et oleks kvoorum koos, kas on võimalik mingis keskkonnas autentides tulemuste kinnitamine. Tuuli: Perinatoloogia kasutas Docubiti keskkonda, kus liikmed saavad dokumendi digiallkirjastada, aga dokumendid pole veel äriregistrist läbi läinud. CitizenOs oleks parem lahendus. Juri: katsetame erinevaid keskkondasid dokumentide allkirjastamiseks ning korraldame detsembris üldkoosoleku valimiskorra kinnitamiseks. Raido: tuleb valida ka revisjonikomisjon 3 aastaks. Mõtleks keskkonna välja - e-hääletusel CitizenOs saaks ehk kõik ühes paketis kinnitada. Teeme proovivariandi.

Koolitustoetused: Raido räägib juriidiliste liikmetega läbi toetuste jätkumise. 2020 toetust saanud inimesed ei tohiks reglemendi järgi 2021 kandideerida, kuigi välja on makstud vaid osaline toetus. Saaksime reglementi panna juhatuse otsusega erandi, et uue taotluse saab sellisel juhul esitada alates 2022. Juri: teeme jaanuari lõpus koolitustoetuste jagamise, ei oota kevadet. Toetused tuleb välja kuulutada 1000 euro kaupa, jagada saab juhatuse otsusega. Tuuli: võiksime toetustega stimuleerida tasulistel veebiseminaridel osalemist, mis on ainus võimalus hetkel uut teadmist tuua.

**Otsustati:** välistada füüsiline kokkusaamine talvel-kevadel. Pühajärve ürituse planeerime 2022. aasta jaanuariks.

Detsembris korraldame 1. üldkoosoleku selleks, et valimiste reglementi muuta. Elektroonne üldkoosolek otsustamaks valimiste korra üle. Ettepanekud korra muutmiseks tuleb liikmetele saata ette.

2021. aasta alguses toimub teine üldkoosolek, kus valitakse uus juhatus.

Koolitustoetustele kandideerimise kuulutame välja ning jagame jaanuaris.

1. **Päevakorrapunkt**

**Arutati:** Ürituse formaat oli väga hea. Ka kolleegid kardiointensivistid kuulasid huviga ning olid rahul, soovivad korraldada anestesioloogide seltsiga ühisüritusi. Anestesioloogid olid samuti rahul, palju kiidusõnu kolleegidelt. Seega läks üritus igati korda. Väikesed probleemid on veel tunnistustega, mida kõik ei ole kätte saanud, Juri uurib asja.

**Otsustati:** Sellises formaadis üritust võib ka teine kord korraldada. Uuele veebilehele paneme üles videod ja slaidid.

1. **Päevakorrapunkt**

**Kuulati:** Hans-Erik Ehrlich teavitas, et uus veebileht on valmis. Pärast arve maksmist ja raha laadimist eID-Easy kontole saame hakata liikmeid lisama. Kõige kergem on seda teha isikukoodi küsides ja sisse kandes. Olemas on ka e-pood, liikmemaksu saab tasuda pangalingiga. Vana veebilehe struktuuri salvestamise eest küsitakse 300 eurot. Lastele anesteesia protseduuri tutvustav Amanda video on vanas Flash formaadis, selle ümbertegemine maksab 500 eurot.

**Otsustati:** Loobume vana veebilehe struktuuri salvestamisest. Amanda video laseme ümber teha.

1. **Päevakorrapunkt**

**Kuulati:** Hans-Erik Ehrlich rääkis vajadusest TISS skooringut muuta seoses üleminekuga CHA e-intensiivravijälgimislehele ning andmete saatmisega Tiedo konsortsiumile, mis kasutab TISS76. Tegi ettepaneku Haigekassale juba sel aastal ettepanek teha selle muutmiseks.

**Arutati:** Meie praegune TISS-skooring on nii intensiivravi voodipäevade arvestuse ning arvelduse aluseks Haigekassaga, kui ka õdede töökoormuse hindamiseks. Seega seda lihtsalt muutma hakata, hindamata, millised on mõjud intensiivravi rahastamisele, ei ole mõistlik. Samas on arusaadav, et sooviksime rahvusvahelist võrdlust teistega samadel alustel.

Tõenäoliselt oleks vaja luua töögrupp, kes hindab TISS-skooringu muutmise mõjusid erinevatele haiglaliikidele. Töögrupi paneb kokku EAS ning püstitab töö ning tasustab koosolekute korraldamise. Samuti peame kaasama sellesse töörühma intensiivraviõdede seltsi.

**Otsustati:** Teeme kõigepealt töörühma abiga selgeks, mida TISS-skooringu muutmine toob endaga kaasa erinevate haiglaliikide haiglate intensiivravi rahastamisele. Siis suhtleme Haigekassaga TISS-skooringu muutmise vajaduse üle.

1. **Päevakorrapunkt**

**Arutleti:** Anestesioloogide vajaduse üle. Hetkel on probleemiks see, et koolita uusi anestesiolooge palju tahes, perifeeria on jätkuvalt tühi, kuna suured haiglad värbavad endale kõik residentuuri lõpetajad.

**Otsustati:** Selts annab soovituse 2021. aastal vastu võtta 12 uut anestesioloogia ja intensiivravi residenti.

Juri Karjagin Veronika Reinhard

juhataja protokollija

/allkirjastatud digitaalselt/ /allkirjastatud digitaalselt/